cyanic-selkie/wikianc huggingface dataset:
এম-২১১ (মিশিগান হাইওয়ে)
রাস্তার বিবরণ
এম-২১১ একটি দুই-লেনের রাস্তা হিসেবে এম-৬৮ থেকে যাত্রা শুরু করে। এম-৬৮ ওয়ানাওয়ে শহরতলীতে অবস্থিত।  রাস্তাটি মূল সড়ক হয়ে আবাসিক এবং বাণিজ্যিক এলাকা ভেদ করে উত্তর দিকে চলতে থাকে। তারপর রাস্তাটি নর্থইস্টার্ণ স্টেট ট্রেইল এবং লিও ই গেট কাউন্টি এয়ারপোর্ট এর পাশ দিয়ে আরো উত্তর দিকে অগ্রসর হয়। এয়ারপোর্টের দক্ষিণাঞ্চলে রাস্তাটি কৃষিজমিকে পাশ কাটিয়ে চলে। এভাবেই উত্তরে চলতে চলতে একসময় ওয়ানাওয়ে স্টেট পার্কের বন জঙ্গল এর মধ্যে প্রবেশ করে। অবশেষে এম-২১১, স্টেট পার্কের প্রবেশমুখের কাছে এসে সমাপ্ত হয়। পুরো রাস্তাটিই একটি অবিভক্ত মহাসড়ক।
অন্যান্য রাস্তাগুলোর মতো এটিকেও রক্ষণাবেক্ষণ করে মিশিগান ডিপার্টমেন্ট অব ট্রান্সপোর্টেশান (এমডিওটি)। এমডিওটি ২০১০ সালের ট্রাফিক সার্ভে অনুসারে রাস্তাটির ওয়ানাওয়ে শহরপ্রান্ত দিয়ে দৈনিক গড়ে ১৪২৯ টি এবং স্টেট পার্ক অংশ দিয়ে ১২৫৪ টি যানবাহন চলাচল করে। এম-২১১ এর কোন অংশই জাতীয় মহাসড়ক ব্যবস্থার অংশ নয়, যা কিনা একটি দেশের আর্থ-সামাজিক উন্নতির প্রধান নিয়ামক।
ইতিহাস
১৯১৯ সালে রাস্তাটি ওয়ানাওয়ে থেকে ব্লাক লেকে পর্যন্ত বিস্তৃত ছিল এবং এম-৯৫ নাম দেয়া হয়েছিল।  তবে  ১৯৩৪ সালে এম-৯৫ এর নাম পরিবর্তন করে এম-২১১ রাখা হয়। একই সময় আপার পেনিনসুলার রাস্তাটিকে এম-৯৫ নাম দেয়া হয়। মিশিগান ডিপার্টমেন্ট অব ট্রান্সপোর্টেশান এই নামগুলো পরিবর্তন করে। ১৯৬০ সালে রাস্তাটিকে পাঁকা করা হয়  By the middle of 1960, all of the current M-211 was paved. এবং তারপর আর কোন উল্লেখযোগ্য পরিবর্তন করা হয়নি।
ভাষার তালিকাসমূহ
এই পাতাটিতে ভাষার তালিকাসমূহ এবং নিবন্ধের তালিকা দেওয়া হল।
বিশেষ ধরন এবং বৈশিষ্ট্যের ভিত্তিতে
বিলুপ্ত, বিপন্ন বা পুনরুজ্জীবিত ভাষা
মর্যাদা বা সাংস্কৃতিক প্রভাব অনুযায়ী
বিশেষ ধরনের ভাষার তালিকা
চিত্তেন্দ্র নাথ মজুমদার
চিত্রেন্দ্র নাথ মজুমদার ভারতের আসামের ভারতীয় জনতা পার্টির একজন রাজনীতিবিদ। তিনি ১৯৯১ সালে হাইলাকান্দি আসন থেকে আসাম বিধানসভা নির্বাচনে নির্বাচিত হয়েছিলেন।
এস. শঙ্কর
শঙ্কর শনমুগাম (জন্ম: ১৭ই অগাস্ট, ১৯৬৩), '''এস. শঙ্কর বা শঙ্কর''' নামে অধিক পরিচিত, হলেন একজন ভারতীয় চলচ্চিত্র পরিচালক। তিনি প্রধানত তামিল চলচ্চিত্রে কাজ করেন। তিনি ভারতের অন্যতম সেরা এবং সর্বোচ্চ পারিশ্রমিকপ্রাপ্ত চলচ্চিত্র পরিচালক। তার চলচ্চিত্রগুলি সাধারণত সমসাময়িক সামাজিক সমস্যা, সতর্ক থিম এবং অত্যাধুনিক প্রযুক্তি এবং ভিএফএক্সের ব্যবহার নিয়ে কাজ করে ।
তিনি কে. টি. কুঞ্জুমোন-এর প্রযোজনায় জেন্টেলম্যান (১৯৯৩) ছবি পরিচালনার মাধ্যমে প্রথম পরিচালনায় পদার্পণ করেন, সেই ছবির জন্য তাকে শ্রেষ্ঠ পরিচালক বিভাগে ফিল্মফেয়ার পুরস্কার - তামিল ও শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার পুরস্কার প্রদান করা হয়।
তার দুটি ছবি, ইন্ডিয়ান (১৯৯৬) এবং জিন্স (১৯৯৮), ভারতীয় প্রাতিষ্ঠানিক পুরস্কার – সেরা বিদেশী ভাষার ছবি কর্তৃক প্রদানকৃত। এমজিআর বিশ্ববিদ্যালয় তাকে সম্মানসূচক ডক্টরেট প্রদান করে।
প্রাথমিক জীবন
শঙ্কর ১৯৬৩ সালে ১৭ই অগাস্ট তামিলনাড়ুর থাঞ্জাভুর জেলার কুম্ভকোণমে জন্ম গ্রহণ করেন। তার পিতামাতা হলো মুথুলক্ষ্মী এবং শানমুগাম। তিনি সেন্ট্রাল পলিটেকনিক কলেজ থেকে মেকানিক্যাল ইঞ্জিনিয়ারিংয়ে ডিপ্লোমা সম্পন্ন করেন এবং চলচ্চিত্র শিল্পে প্রবেশের আগে একটি টাইপরাইটিং কোম্পানিতে কাজ করেন।
চিত্রনাট্যকার হিসেবে এস এ চন্দ্রশেখর তাকে ফিল্ম ইন্ডাস্ট্রিতে নিয়ে আসেন, যিনি ঘটনাক্রমে শঙ্কর এবং তার দলের তৈরি নাটকের স্টেজ শো দেখেছিলেন। যদিও, তিনি একজন অভিনেতা হতে চেয়েছিলেন, তার পরিবর্তে তিনি একজন পরিচালক হতে বেছে নিয়েছিলেন এবং ভারতীয় সিনেমার অন্যতম প্রধান পরিচালক হয়েছিলেন।
নব্বইয়ের দশক
শঙ্কর এস. এ. চন্দ্রশেখর ও পাভিত্রণ মতন পরিচালকদের কাছে সহকারী পরিচালক রূপে তার কর্মজীবন শুরু করেছিলেন। হিন্দি চলচ্চিত্রে সহকারী পরিচালকরূপে রাজেশ খান্নার প্রযোজনায় ও  জয় শিব শঙ্কর-এর পরিচালনায় পরিচালক এস. এ. চন্দ্রশেখরের নিকট তার প্রথম হাতেখড়ি হয়। ১৯৯৩ সালে, তিনি প্রথম জেন্টেলম্যান ছবি দিয়ে মূল পরিচালনায় হাত দেন। যেখানে মূল চরিত্রে অভিনয় করেন  অর্জুন সারজা, সেসময়ে তামিল চলচ্চিত্রে যেটি ছিল সর্বোচ্চ বাজেটকৃত ছবি। পরে ছবিটি ভালোভাবে সমাদৃত হয় এবং ব্লকবাস্টার ছবি রূপে স্বীকৃতি পায়।
ব্যক্তিগত জীবন
শংকরের পরিবার তার পিতা শনমুগাম, মাতা মুথুলাক্সমি, তার স্ত্রী হলেন এশ্বরী, দুই কন্যা এবং এক পুত্র নিয়ে গঠিত।
ইয়েদুগুরি সন্দিন্তি রাজশেখর রেড্ডি
ইয়েদুগুরি সন্দিন্তি রাজশেখর রেড্ডি (యెడుగూరి సందింటి రాజశేఖరరెడ్డి; ৮ জুলাই, ১৯৪৯ – ২ সেপ্টেম্বর, ২০০৯) (ওয়াইএসআর নামে সমধিক পরিচিত) ছিলেন ভারতের অন্ধ্রপ্রদেশ রাজ্যের প্রাক্তন মুখ্যমন্ত্রী। তিনি ভারতীয় জাতীয় কংগ্রেসের সদস্য ছিলেন। পুলিভেন্দুলা বিধানসভা থেকে অন্ধ্রপ্রদেশ বিধানসভায় ছয় বার নির্বাচিত রাজশেখর রেড্ডি কুদ্দাপা লোকসভা কেন্দ্র থেকে ৯ম, ১০ম, ১১শ ও ১২শ লোকসভায় নির্বাচিত হন। ২০০৩ সালে অন্ধ্রপ্রদেশের একাধিক জেলায় তিনমাসব্যাপী এক পদযাত্রা করেন তিনি। ২০০৪ সালের সাধারণ নির্বাচন ও অন্ধ্র বিধানসভা নির্বাচনে তার দলের জয়ের কাণ্ডারী ছিলেন রাজশেখর রেড্ডি। ২০০৯ সালের ২ সেপ্টেম্বর রাজশেখর রেড্ডির হেলিকপ্টার নাল্লামালা জঙ্গলের কাছে নিখোঁজ হয়ে যায়। ৩ সেপ্টেম্বর সকালে সংবাদমাধ্যম জানায় যে কুর্নুল থেকে ৪০ নটিক্যাল মাইল দূরে রুদ্রকোন্ডা পাহাড়ের চূড়ায় সেই হেলিকপ্টারের ধ্বংসাবশেষ দেখা গেছে। সেই দিনই পরে প্রধানমন্ত্রীর কার্যালয় থেকে এই ঘটনার সত্যতা স্বীকার করে নেওয়া হয় এবং অন্যান্য আরোহীদের সঙ্গে রাজশেখর রেড্ডির মৃত্যুর কথাও ঘোষণা করা হয়।
চেরি পপ (গান)
চেরি পপ হলো রোমানীয় সঙ্গীত শিল্পী আলেক্সান্দ্রা স্তানের দ্বিতীয় গানের অ্যালবাম আনলকড-এর একটি গান। এই গানটি ২৮ মে ২০১৪ তারিখে ডিজিটাল ডাউনলোড ফরম্যাট হিসেবে তৈরি করা হয় এবং ঐদিনই তা স্টানের ইউটিউব চ্যানেলে আপলোড করা হয়। এই গানটি তিনজন সঙ্গীত লেখক লিখেছেন এবং দুইজন গানটি প্রযোজনা করেছেন।
রচনা এবং ইতিহাস
চেরি পপ গানটি লিখেছেন আলেক্সান্দ্রা স্তান নিজে, লুকাস হলগ্রিন এবং এরিক লিডবম এবং প্রযোজনা করেছেন লুকাস হলগ্রিন এবং এরিক লিডবম। এটি রোমানিয়ার ফোনোগ্রাম স্টুডিওসে ধারণ করা হয়। চেরি পপ গানের ভিডিওটি ২৮ মে ২০১৪ আলেক্সান্দ্রা স্তানের ইউটিউব চ্যানেলে আপলোড করা হয় এবং অবিশ্বাস্যভাবে এটি পাঁচ মিলিয়ন বার দেখা হয়।
আমিনুল হক (রাজনীতিবিদ)
প্রারম্ভিক জীবন
আমিনুল রাজশাহী জেলার গোদাগাড়ী উপজেলার কেল্লাবাড়ুইপাড়া গ্রামে জন্মগ্রহণ করেন। তার পিতার নাম ফাহিম উদ্দিন বিশ্বাস ও মাতার নাম আনোয়ারা খাতুন। শিক্ষাজীবনে তিনি আইন বিষয়ে স্নাতকোত্তর ডিগ্রি অর্জন করেন।
রাজনৈতিক জীবন
১৯৯১ সালের পঞ্চম জাতীয় সংসদ নির্বাচনে আমিনুল হক বিএনপির মনোনয়নে রাজশাহী-১ আসন থেকে নির্বাচন করে ৬১,৯৭৫ ভোট লাভ করেন ও আওয়ামী লীগের প্রার্থী মো. মহসীনকে পরাজিত করে প্রথমবারের মত সংসদ সদস্য নির্বাচিত হন। ১৯৯৬ সালের ১৫ ফেব্রুয়ারির একদলীয় নির্বাচনে বিনা প্রতিদ্বন্দ্বিতায়, ১৯৯৬ সালের সপ্তম জাতীয় সংসদ নির্বাচনে ৮৩,৯৯৪ ভোট পেয়ে ও ২০০১ সালে অষ্টম জাতীয় সংসদ নির্বাচনে একই আসনে ১,৩০,৬৩১ ভোট পেয়ে সংসদ সদস্য নির্বাচিত হন। তবে ২০১৮ সালে একাদশ জাতীয় সংসদ নির্বাচনে অংশ নিয়ে আওয়ামী লীগের প্রার্থী ওমর ফারুক চৌধুরীর কাছে পরাজিত হন।
২০০১ সালের নির্বাচনের পর বিএনপি সরকার গঠন করলে তিনি ১০ অক্টোবর ২০০১ তারিখে ডাক ও টেলিযোগাযোগ মন্ত্রণালয়ের মন্ত্রী হিসেবে দায়িত্ব পান। ২৯ অক্টোবর ২০০৬ তারিখ পর্যন্ত তিনি এ দায়িত্ব পালন করেন।
অভিযোগ ও কারাবরণ
২০০৯ সালের মে মাসে যুক্তরাষ্ট্র-ভিত্তিক সংবাদ মাধ্যম ফ্রন্টলাইন ওয়ার্ল্ড প্রতিবেদন প্রকাশ করে যেখানে ২০০৪ সালে মন্ত্রী থাকাকালীন জার্মান টেলিযোগাযোগ কোম্পানি সিমেন্সকে কাজ পাইয়ে দেওয়ার জন্য ঘুষ গ্রহণের অভিযোগ আনা হয়। ২০০৯ সালের জুলাইতে আমিনুল আদালতে আত্মসমর্পণ করেন ও তাকে জেলে পাঠানো হয়। পরবর্তীতে তিনি জামিনে মুক্তি পান। ২০১৮ সালের জানুয়ারিতে বাংলাদেশের প্রধানমন্ত্রী শেখ হাসিনা প্যারাডাইস পেপার্সে নাম আসা ৫০ জন বাংলাদেশীদের মধ্যে আমিনুল একজন বলে উল্লেখ করেন।
ব্যক্তিগত ও পারিবারিক জীবন
আমিনুল হক ব্যক্তিগত জীবনে আভা হকের সাথে বিবাহ বন্ধনে আবদ্ধ হন। তার ভাই এনামুল হক বাংলাদেশ পুলিশের সাবেক আইজি। ২০১৯ সালের ২১ এপ্রিল তিনি ঢাকার একটি হাসপাতালে ৭৬ বছর বয়সে মৃত্যুবরণ করেন।
সিটি অফ ম্যানচেস্টার স্টেডিয়াম
সিটি অফ ম্যানচেস্টার স্টেডিয়াম (যা সাধারনত “ইতিহাদ স্টেডিয়াম” নামে পরিচিত) একটি ক্রীড়া ভেন্যু যার অবস্থান ইংল্যান্ডের ম্যানচেস্টারে। মূলত এটির নকশা তৈরি হয় ২০০০ গ্রীষ্মকালীন অলিম্পিক আয়োজক হওয়ার বিডকে লক্ষ্য করে (যা ব্যর্থতায় পর্যবসিত হয়), স্টেডিয়াম তৈরি হয় ২০০২ কমনওয়েলথ গেমসের জন্য। ১১০ মিলিয়ন পাউণ্ডে নির্মিত স্টেডিয়ামটিকে গেমসের শেষে একটি ফুটবল মাঠে পরিণত করা হয় যা ম্যানচেস্টার সিটির ঘরের মাঠে পরিণত হয়েছে। ক্লাবটি তাদের প্রাক্তন হোম গ্রাউণ্ড মাইন রোড থেকে ২০০৩ সালে স্টেডিয়ামটিতে প্রত্যাবর্তন করে ২৫০ বছরের জন্য লিজ নেওয়ার মাধ্যমে।
স্টেডিয়ামটি একটি বাটি বা বোল আকৃতির। ২৩ জুন ২০০৭ পর্যন্ত এটি এফ এ প্রিমিয়ার লিগের পঞ্চম বৃহত্তম স্টেডিয়াম ও যুক্তরাজ্যের দশম বৃহত্তম স্টেডিয়াম যা দর্শক ধারণক্ষমতা ৪৭,৭২৬ জন। ৪ অক্টোবর ২০০৬ সালে ঘোষণা দেওয়া হয় যে স্টেডিয়ামটি ২০০৮ সালের উয়েফা কাপ ফাইনাল আয়োজন করবে।
যোগাযোগ ব্যবস্থা
সিটি অফ ম্যানচেস্টার স্টেডিয়ামটি ম্যানচেস্টার শহরের কেন্দ্রের পূর্বে অবস্থিত। স্টেডিয়াম সাইটটিতে ২০০০টি পার্কিং স্পেসসহ আশেপাশের এলাকায় ৮০০০ টি স্থান রয়েছে। নিকটবর্তী রেলওয়ে স্টেশনটি হল এশবারিজ, যা স্টেডিয়ামটির দক্ষিণ দিক থেকে ১৫ মিনিটের হাঁটার পথ, অবশ্য স্টেডিয়ামটির ছোট আকৃতির জন্য এর সুযোগসুবিধার পরিমাণ সীমাবদ্ধ। এছাড়াও খেলা চলার সময় বেশকিছু বাস চলাচল করে থাকে।
মেট্রোলিংক ট্রামের একটি যাত্রীছাউনী স্টেডিয়াম এলাকায় করার ঘোষণা দেয়া হলেও সরকারের পূণর্বিবেচনার পর তা ২০০৪ সালের জুলাই থেকে তা স্থগিত করা হয়। ২০০৬ সালে এই বর্ধিতকরণ বৃদ্ধি করা হয়, ফলে ২০০৮-২০১০ সালের মধ্যে স্টেডিয়ামটির নিজস্ব মেট্রোলিংক স্টেশন থাকবে।
২০১৪ ফিফা বিশ্বকাপ গ্রুপ ডি
২০১৪ ফিফা বিশ্বকাপের গ্রুপ ডি উরুগুয়ে, কোস্টারিকা, ইংল্যান্ড, এবং ইতালিকে নিয়ে গঠিত। এটিই একমাত্র গ্রপ যেখানে এক এর অধিক পূর্বে বিশ্বকাপ বিজয়ী দল রয়েছে। গ্রুপ ডিতে তিনটি বিশ্বকাপজয়ী দল রয়েছে যাদের মধ্যে কমপক্ষে একটি দল গ্রুপ পর্ব হতে বাদ পড়বে। এই গ্রুপের খেলা ১৪ জুন থেকে শুরু হয়ে ২৪ জুন ২০১৪ পর্যন্ত চলেছে।
উরুগুয়ে বনাম কোস্টারিকা
দুই দল এর আগে আটটি খেলায় মুখোমুখি হয়েছে। সর্বশেষ তারা ২০০৯ সালে মুখোমুখি হয় ২০১০ বিশ্বকাপের কনকাকাফ - কনমেবল প্লে-অফে। যেখানে উরুগুয়ে দুই লেগ মিলিয়ে ২-১ গোল ব্যবধানে জয় লাভ করে এবং ২০১০ বিশ্বকাপে অংশগ্রহণের সুযোগ পায়। এই প্রথম বিশ্বকাপের এক খেলায়তেই কোস্টা রিকা তিন গোল করে এবং উরুগুয়েও প্রথমবারের মত বিশ্বকাপে দক্ষিণ আমেরিকা বা ইউরোপের বাহিরের কোন দলের বিপক্ষে পরাজিত হয়।
ইংল্যান্ড বনাম ইতালি
দুইটি দল এর আগে ২৪টি খেলায় মুখোমুখি হয়েছে, যার মধ্যে ১৯৯০ বিশ্বকাপের তৃতীয় স্থান নির্ধারণী খেলাটি উল্লেখযোগ্য, যেখানে ইতালি ২-১ গোলের ব্যবধানে জয় লাভ করে। দল দুইটি সাম্প্রতিক মুখোমুখি হয় উয়েফা ইউরো ২০১২ এর কোয়ার্টার-ফাইনালে। খেলাটি গোলশুন্য ড্র হওয়ার পর পেনাল্টি শুটআউটে জয় লাভ করে ইতালি।
কলাম্বিয়া নদী
কলাম্বিয়া নদী (আপার চিনুক:Wimahl বা Wimal ; Sahaptin: Nch'i-ওয়ানা বা Nchi ওয়ানা; সিনটিক্স উপভাষা swah'netk'qhu ) উত্তর আমেরিকার উত্তর-পশ্চিম প্রশান্ত মহাসাগরীয় অঞ্চলের বৃহত্তম নদী । কানাডার ব্রিটিশ কলাম্বিয়ায় রকি পর্বতমালার যে অংশটি বিদ্যমান সেখান থেকে কলাম্বিয়া নদী উৎপন্ন হয়। এটি উত্তর-পশ্চিম এবং পরে মার্কিন যুক্তরাষ্ট্রের ওয়াশিংটনের মধ্য দিয়ে দক্ষিণে প্রবাহিত হয়, এরপরে পশ্চিমে প্রশান্ত মহাসাগরে মিলিত হওয়ার আগে ওয়াশিংটন এবং ওরেগন রাজ্যের বেশিরভাগ সীমানা গঠন করে। নদীটি   দীর্ঘ এবং এর বৃহত্তম শাখা নদী হ'ল স্নেক নদী। এর নিকাশী অববাহিকাটি প্রায় ফ্রান্সের আকারের সমান এবং এটি মার্কিন যুক্তরাষ্ট্রের সাতটি রাজ্য এবং কানাডার একটি প্রদেশের মধ্যে বিস্তৃত। জলের প্রবাহের হিসাবে মার্কিন যুক্তরাষ্ট্রের চতুর্থ বৃহত্তম নদী এবং প্রবাহের হিসাবে প্রশান্ত মহাসাগরে পতিত হওয়া উত্তর আমেরিকার নদী  নদীগুলির মধ্যে কলাম্বিয়া সর্বশ্রেষ্ঠ।
কলাম্বিয়া এবং এর উপনদীগুলি হাজার হাজার বছর ধরে এই অঞ্চলের সংস্কৃতি এবং অর্থনীতির কেন্দ্রস্থল। এগুলি অঞ্চলের বহু সাংস্কৃতিক গোষ্ঠীগুলির সাথে সংযোগ ঘটানোর দ্বারা প্রাচীনকাল থেকেই পরিবহণের জন্য ব্যবহৃত হয়। নদী ব্যবস্থায় বহু প্রজাতির অ্যানড্রোমাস মাছ রয়েছে, যেগুলি মিষ্টি জলের আবাস এবং প্রশান্ত মহাসাগরের লবণাক্ত জলে স্থানান্তরিত হয়। এই মাছগুলি—বিশেষত সালমন মাছের প্রজাতিগুলি— স্থানীয় লোকদের জন্য মূল জীবিকা সরবরাহ করে।
কলাম্বিয়া নদীর প্রথম নথিভুক্ত ইউরোপীয় আবিষ্কার ছিল ব্রুনো ডি হেসেতা, যিনি ১৭৭৫ সালে নদীর মোহনাটি পর্যবেক্ষণ করেন। আঠারো শতকের শেষের দিকে, একটি বেসরকারি আমেরিকান জাহাজ প্রথম অ-দেশীয় নৌযান হিসাবে নদীতে প্রবেশ করে; এরপরে একজন ব্রিটিশ অনুসন্ধানকারী পৌঁছান, যিনি ওরেগন উপকূল রেঞ্জ পেরিয়ে উইলমেট উপত্যকায় উপস্থিত হন। পরবর্তী দশকগুলিতে, পশম ব্যবসায়ের সংস্থাগুলি একটি গুরুত্বপূর্ণ পরিবহন পথ হিসাবে কলাম্বিয়া নদীকে ব্যবহার করে। স্থলপথের অভিযাত্রীরা কলাম্বিয়া নদীর মনোরম কিন্তু দুর্গম গিরিপথ দিয়ে উইলমেট উপত্যকায় প্রবেশ করে এবং অগ্রগামীরা ক্রমবর্ধমান সংখ্যায় উপত্যকায় বসতি স্থাপন শুরু করে। বাষ্পজাহাজ নদীর তীরের জনগোষ্ঠী সম্প্রদায়ের মধ্যে সংযোগ এবং বাণিজ্যকে সহজতর করে; ঊনবিংশ শতাব্দীর শেষের দিকে রেলপথের আগমন ঘটে, অনেকগুলি সংযোগের পরিপূরক হিসাবে নদীর তীর বরাবর চলু হয়।
উনিশ শতকের শেষের দিক থেকে সরকারী ও বেসরকারী খাত নদীটির ব্যাপক উন্নয়ন সাধন করে। জাহাজ ও বার্জের চলাচলের সহায়তার জন্য নিম্ন কলাম্বিয়া ও এর উপনদীগুলির পাশে লক তৈরি করা হয় এবং শিপিং চ্যানেলগুলি ড্রেজিং, রক্ষণাবেক্ষণ ও সম্প্রসারিত করা হয়। বিশ শতকের গোড়ার দিকে, বিদ্যুৎ উৎপাদন, নেভিগেশন, সেচ এবং বন্যা নিয়ন্ত্রণের জন্য নদীর ওপারে বাঁধগুলি নির্মিত হয়। কলাম্বিয়ার মূল প্রবাহে ১৪ টি জলবিদ্যুৎ বাঁধ এবং এর শাখা প্রশাখাগুলিতে আরও অনেকগুলি রয়েছে, যেগুলি মার্কিন যুক্তরাষ্ট্রের মোট  জলবিদ্যুৎ উৎপাদনের ৪৪ শতাংশ বেশি উৎপাদন করে। নদীর তীরে দুটি স্থানে পারমাণবিক বিদ্যুতের উৎপাদন হয়। পারমাণবিক অস্ত্রের জন্য কয়েক দশক ধরে হ্যানফোর্ড সাইটে প্লুটোনিয়াম উৎপাদিত হয়, যা এখন মার্কিন যুক্তরাষ্ট্রের সবচেয়ে দূষিত পারমাণবিক স্থান। এই উন্নয়নগুলি মূলত শিল্প দূষণ এবং মাছের অভিবাসনের পথে নদীর জলস্রোতে বাধার সৃষ্টি করে নদীর পরিবেশকে ব্যাপকভাবে পরিবর্তন করে।
ওসমানীনগর থানা
ওসমানীনগর থানা বাংলাদেশের সিলেট জেলার অন্তর্গত ওসমানীনগর উপজেলার একটি থানা।
প্রতিষ্ঠাকাল
১৯৯৬ সালের ৫ জানুয়ারি বালাগঞ্জ থানার অধীনে প্রথম ওসমানীনগর থানা তথ্য কেন্দ্র চালু করা হয় এবং ২০০১ সালের ২৩ মার্চ ওসমানীনগর একটি সতন্ত্র থানা হিসেবে প্রতিষ্ঠা লাভ করে।
প্রশাসনিক এলাকাসমূহ
ওসমানীনগর উপজেলার ৮টি ইউনিয়নের প্রশাসনিক কার্যক্রম ওসমানীনগর থানার আওতাধীন।
রিজওয়ান লতিফ
রিজওয়ান লতিফ আহমেদ (জন্ম ৫ অক্টোবর, ১৯৭৩), তিনি রিজওয়ান আহমেদ নামেও পরিচিত। তিনি করাচিতে জন্মগ্রহণ করেছিলেন এবং সংযুক্ত আরব আমিরাতের ক্রিকেটার। রণগিরি ডাম্বুলা আন্তর্জাতিক স্টেডিয়ামে ভারতীয় ক্রিকেট দলের বিপক্ষে ওয়ানডে আন্তর্জাতিক ক্রিকেটে তার অভিষেক হয়েছিল।
বুকাবুনিয়া ইউনিয়ন
বুকাবুনিয়া বাংলাদেশের বরগুনা জেলার অন্তর্গত বামনা উপজেলার একটি ইউনিয়ন।
আয়তন
বুকাবুনিয়া ইউনিয়নের আয়তন ৭,০০৫ একর।
প্রশাসনিক কাঠামো
বুকাবুনিয়া ইউনিয়ন বামনা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বামনা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বুকাবুনিয়া ইউনিয়নের মোট জনসংখ্যা ২১,৪০০ জন। এর মধ্যে পুরুষ ১০,৬৯২ জন এবং মহিলা ১০,৭০৮ জন। মোট পরিবার ৫,৪৫৩টি।
শিক্ষা
২০১১ সালের আদমশুমারি অনুযায়ী বুকাবুনিয়া ইউনিয়নের সাক্ষরতার হার ৬০.৫%।
হাশিম উদ্দিন আহমেদ
রাজনৈতিক জীবন
হাশিম উদ্দিন আহমেদ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে ময়মনসিংহ-৮ আসন থেকে সংসদ সদস্য নির্বাচিত হয়েছিলেন।
কাঞ্চনা মৈত্র
কাঞ্চনা মৈত্র একজন বাঙালি চলচ্চিত্র অভিনেত্রী। তিনি ভারতীয় জনতা পার্টির একজন সদস্য   । তিনি ২০০৮ সালে পরিচালক অতনু বোস এর সেদিন দুজনে চলচ্চিত্র-র মাধ্যমে অভিনয় জীবন শুরু করেন।
ফজলুর রহমান বাবু
ফজলুর রহমান বাবু (জন্ম আগস্ট ২২, ১৯৬০) হলেন একজন বাংলাদেশী অভিনেতা এবং সঙ্গীতশিল্পী। তিনি সংক্ষেপে বাবু নামে অধিক পরিচিত। তিনি শতাধিক বাংলাদেশি টেলিভিশন নাটক, তার সাথে পূর্ণদৈর্ঘ্য চলচ্চিত্র এবং বহু টেলিভিশন বিজ্ঞাপনে কাজ করেছেন। তিনি নাট্যধর্মী শঙ্খনাদ (২০০৪), মেয়েটি এখন কোথায় যাবে (২০১৬) ও ফাগুন হাওয়ায় (২০১৯) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে এবং গহীন বালুচর (২০১৭) চলচ্চিত্রে অভিনয়ের জন্য শ্রেষ্ঠ কৌতুকাভিনয়শিল্পী বিভাগে জাতীয় চলচ্চিত্র পুরস্কার। ২০২১সালে (নোনা জলের কাব্য) চলচ্চিত্র অভিনয়ের জন্য শেষ্ঠ পাশ্ব অভিনেতা বিভাগে জাতীয় চলচ্চিত্র পুরস্কার লাভ করেন     ২০২১ সালে খাচার ভিতর অচিন পাখি অভিনয়ের জন্য সেরা অভিনেতা সমালোচক মেরিল পথম আলো পুরস্কার লাভ করেন তার অভিনীত অন্যান্য উল্লেখযোগ্য চলচ্চিত্র সমূহ হল দারুচিনি দ্বীপ (২০০৭), মনপুরা (২০০৯), অজ্ঞাতনামা (২০১৬), এবং হালদা (২০১৭)।    (২০২১) নোনা জলের কাব্য
শৈশব
তিনি বাংলাদেশের ফরিদপুর জেলায় জন্মগ্রহণ করেন এবং ওখানে তার শৈশবের বেশিরভাগ সময় কাটান। তার বাবার কর্মস্থল পরিবর্তনের ফলে তারা সেখান থেকে চলে আসেন।
মঞ্চনাটক এবং ব্যাংকে কর্মজীবন (১৯৭৮-১৯৮৯)
তিনি ১৯৭৮ সালে ফরিদপুরে "বৈশাখী নাট্য গোষ্ঠিতে" যোগদানের মাধ্যমে তার অভিনয় জীবনের শুরু করেন। একই বছর, বাবু প্রথমবারের মত জাতীয় নাট্য উৎসবে অভিনয় পরিবেশন করে। এরমধ্যে, তিনি ১৯৮৩ সালে অগ্রণী ব্যাংকে যোগদান করেন এবং তার কর্মস্থল ঢাকায় স্থানান্তরিত হয়। ঢাকায় চলে আসার পর তিনি মামুনুর রশীদের "আরণ্যক নাট্যদল" মঞ্চ দলে যোগ দেন। মঞ্চে তার অভিনয়কৃত উল্লেখযোগ্য নাটক হল, নঙ্কার পালা, পাথার এবং ময়ূর সিংহাসন।
টেলিভিশন (১৯৮৯-১৯৯৯)
তিনি ১৯৯১ সালে টেলিভিশনে অভিনয় শুরু করেন। তার অভিনীত প্রথম টেলিভিশন সোপ অপেরা হল মৃত্যুক্ষুধা। এটি কাজী নজরুল ইসলামের রচিত মৃত্যুক্ষুধা অবলম্বনে নির্মিত এবং পরিচালনা করেছেন আবু জাফর সিদ্দিকী। এই নাটকটি বাংলাদেশ টেলিভিশনে (বিটিভি) প্রচারিত হয়। যাই হোক, মামুনুর রশীদের ইতিকথা (১৯৯১) টেলিভিশন নাটকে তিনি পরান মাঝির চরিত্রে অভিনয় করেন। এর ফলে, তিনি সুন্দরী ও দানব নাটকেও অভিনয়ের সুযোগ পান। বাবু তার হাস্যরসাত্মক চরিত্রে অভিনয়ের জন্যে বিখ্যাত কিন্তু তার দানব এবং জয় জয়ন্তীর মত মঞ্চ নাটকে তিনি গম্ভীর চরিত্রে অভিনয় করেন।
সঙ্গীত
বাবু মনপুরা সিনেমায় দুইটি গান গাওয়ার মাধ্যমে সঙ্গীতশিল্পী হিসেবে আত্মপ্রকাশ করেন। বাবু তার প্রথম একক সঙ্গীত অ্যালবাম ইন্দুবালা (২০০৯)। এছাড়া তিনি মিশ্র সঙ্গীত অ্যালবাম মনচোর (২০০৮) এর চারটি গানে কণ্ঠ দিয়েছেন।
নিমতিতা রেলওয়ে স্টেশন
ইতিহাস
১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ২৬ টি ট্রেন জঙ্গীপুর রোড রেলস্টেশনে থামে।
দিকসিওনের দ্য লাকাদেমি ফ্রঁসেজ
থাম্ব|১৮৩৫ সালে প্রকাশিত বইটির প্রচ্ছদ দিকসিওনের দ্য লাকাদেমি ফ্রঁসেজ (Dictionnaire de l'Académie française) ফ্রান্সে ফরাসি ভাষার সরকারি অভিধান।
আকাদেমি ফ্রঁসেজ ফরাসি ভাষার প্রয়োগ, শব্দভাণ্ডার এবং ব্যাকরণের ক্ষেত্রে ফ্রান্সের সরকারি নিয়ন্ত্রক সংস্থা। তবে এর সুপারিশগুলির কোন আইনি বাধ্যবাধকতা নেই। এমন কি সরকারী সংস্থাগুলিও আকাদেমির বিধিগুলি অনেক সময় উপেক্ষা করে থাকে।
আকাদেমি ফ্রঁসেজের বেশ কিছু সদস্যকে নিয়ে গঠিত একটি বিশেষ কমিশন, "কোমিসিওঁ দু দিকসিওনের" (Commission du dictionnaire), এই অভিধানটি সঙ্কলন করে থাকেন। আকাদেমি এ পর্যন্ত অভিধানটির ৮টি সংস্করণ প্রকাশ করেছে, যেগুলি ১৬৯৪, ১৭১৮, ১৭৪০, ১৭৬২, ১৭৯৮, ১৮৩৫, ১৮৭৮ এবং ১৯৩৫ সালে প্রকাশিত হয়। ১৯৩৫ সালে প্রকাশিত ৮ম সংস্করণে প্রায় ৩৫ হাজার শব্দ ছিল।
১৯৮৬ সাল থেকে আকাদেমি ৯ম সংস্করণের উপর কাজ করা শুরু করে। ১৯৯২ সালে এর প্রথম খণ্ড প্রকাশিত হয় (A থেকে Enzyme পর্যন্ত ভুক্তিগুলি)। ২০০০ সালে ২য় খণ্ডটি (Éocène থেকে Mappemonde পর্যন্ত) প্রকাশিত হয়। নতুন খণ্ডগুলি জুর্নাল ওফিসিয়েল দ্য লা রেপুব্লিক ফ্রঁসেজ (Journal Officiel de la République Française)-এর দোকুমঁ আদমিনিস্ত্রাতিফ অংশে ছাপানো হয় এবং অনলাইনেও প্রকাশ করা হয়। ধারণা করা হয়, সম্পূর্ণ ৯ম সংস্করণটিতে ১৫ হাজারেরও বেশি নতুন শব্দ থাকবে। এর একটি কারণ ৮ম সংস্করণ বহু আগে, ১৯৩৫ সালে, প্রকাশিত হয়েছিল। একই কারণে অন্যান্য ফরাসি প্রকাশনা সংস্থা যেমন লারুস ও রোবের-এর অভিধানগুলিই বর্তমানে ফরাসিরা দৈনন্দিন কাজে ব্যবহার করে থাকে, আকাদেমির অভিধান নয়।
১৭৭৮ সালে আকাদেমি ফরাসি ভাষার একটি ঐতিহাসিক অভিধান সঙ্কলনের চেষ্টা করেছিলেন, কিন্তু প্রকল্পটি বাস্তবায়ন হয়নি; A বর্ণের পরেই থেমে যায়।
ওসাকা
ওসাকা (大阪市) জাপানের একটি প্রধান নগর, হোনশু দ্বীপের পশ্চিমে অবস্থিত এবং ওসাকা উপসাগরের সঙ্গে সম্মুখীন, প্রাচীনকালে ছিল কিয়োটোর বহির্বন্দর। কিয়োটো, কোবে নগর যথাক্রমে কেইহানশিন হিসেবে পরিচিত। পশ্চিম জাপান, কিনকি অঞ্চল, কেইহানশিন, এবং ওসাকার প্রশাসন, শিল্প,সংস্কৃতি, যোগাযোগ কেন্দ্র ওসাকা প্রিফেকচারের অধীনে অন্তর্ভুক্ত। এটি ওসাকা প্রিফেকচারের রাজধানী এবং সবচেয়ে জনবহুল শহর এবং টোকিও ও ইয়োকোহামার পরে জাপানের তৃতীয় সবচেয়ে জনবহুল শহর।
ওসাকাকে ঐতিহ্যগতভাবে জাপানের অর্থনৈতিক কেন্দ্র হিসেবে বিবেচনা করা হতো। কোফুন যুগে (৩০০-৫৩৮) এটি একটি গুরুত্বপূর্ণ আঞ্চলিক বন্দর হিসেবে বিকশিত হয়েছিল এবং ৭ম ও ৮ম শতাব্দীতে এটি সংক্ষিপ্ত সময়ের জন্য রাজকীয় রাজধানী হিসাবে কাজ করেছিল। ওসাকা এডো যুগেও (১৬০৩-১৮৬৭) বিকশিত হতে থাক এবং জাপানি সংস্কৃতির একটি কেন্দ্র হিসাবে পরিচিত হয়। মেইজি পুনরুদ্ধারের পরে, ওসাকা ব্যাপক আকারে প্রসারিত হয়েছিল এবং দ্রুত শিল্পায়নের মধ্য দিয়ে গিয়েছিল। ১৮৮৯ সালে, ওসাকা আনুষ্ঠানিকভাবে একটি পৌরসভা হিসাবে প্রতিষ্ঠিত হয়।
ব্যুৎপত্তি
ওসাকা শব্দের অর্থ "বড় পাহাড়" বা "বড় ঢাল"। কবে নানিওয়াতে এই নামটি প্রাধান্য পেয়েছে তা স্পষ্ট নয়, তবে এ নামের প্রাচীনতম লিখিত প্রমাণ ১৪৯৬ সালে।
এডো সময়কালে, 大坂(Ōsaka) এবং 大阪(Ōsaka) শব্দের মিশ্র ব্যবহার ছিল। কাঞ্জি 土 (পৃথিবী) শব্দটিও 士 (ঘোড়া) শব্দের অনুরূপ।
পুরানো কাঞ্জি (坂) শব্দটির ব্যবহার এখনও খুব সীমিত। এটি সাধারণত শুধুমাত্র ঐতিহাসিক প্রেক্ষাপট বোঝাতে ব্যবহৃত হয়। একটি সংক্ষিপ্ত রূপ হিসাবে, আধুনিক কাঞ্জি (阪) বলতে ওসাকা শহর বা ওসাকা প্রশাসনিক অঞ্চলকে বোঝায়।
ভূগোল
শহরের পশ্চিম দিকে ওসাকা উপসাগর অবস্থিত, এটি দশটিরও বেশি উপশহর দ্বারা সম্পূর্ণরূপে বেষ্টিত, যার প্রতিটিই ওসাকা প্রশাসনিক অঞ্চলে অবস্থিত। তবে উত্তর-পশ্চিমের শহর আমাগাসাকি হিয়োগো প্রশাসনিক অঞ্চলের অন্তর্গত। শহরটি ওসাকা প্রশাসনিক অঞ্চলের মধ্যে থাকা অন্য যে কোনো শহর বা গ্রামের তুলনায় বৃহত্তর এলাকা (প্রায় ১৩%) দখল করে আছে। ১৮৮৯ সালে যখন শহরটি প্রতিষ্ঠিত হয়, তখন এটির আয়তন ছিল প্রায় । বর্তমানে শহরটির আয়তন প্রায় ২২৩ বর্গকিলোমিটার।
জলবায়ু
ওসাকা আর্দ্র উপক্রান্তীয় জলবায়ু অঞ্চলে অবস্থিত।
এর শীতকাল সাধারণত মৃদু হয়, জানুয়ারী হল সবচেয়ে শীতলতম মাস যার গড় তাপমাত্রা সর্বোচ্চ । শহরে শীতকালে খুব কমই তুষারপাত হয়। বর্ষা মৌসুমের গড় শুরু এবং শেষের তারিখ যথাক্রমে ৭ জুন এবং ২১ জুলাই। গ্রীষ্মকাল খুব গরম এবং আর্দ্র হয়। আগস্ট মাস হলো সবচেয়ে উষ্ণতম মাস। এ মাসে ওসাকার দৈনিক তাপমাত্রা গড় এ পৌঁছায়, রাতে গড় তাপমাত্রা সাধারণত  এর কাছাকাছি থাকে। জুলাইয়ের শেষ থেকে আগস্টের শেষ পর্যন্ত, গ্রীষ্মের তাপ এবং আর্দ্রতা শীর্ষে থাকে এবং বৃষ্টিপাত কিছুটা কমে যায়। ওসাকাতে সেপ্টেম্বর এবং অক্টোবরের শুরুতে দক্ষিণ বা দক্ষিণ-পশ্চিম থেকে আসা টাইফুন সহ বিভিন্ন সামুদ্রিক আঘাত হানে।
লয়েড অস্টিন
লয়েড জেমস অস্টিন তৃতীয় (জন্ম ৮ আগস্ট, ১৯৫৩) একজন আমেরিকান অবসরপ্রাপ্ত চার তারকা আর্মি জেনারেল যিনি ২২শে জানুয়ারী, ২০২১ সাল থেকে মার্কিন যুক্তরাষ্ট্রের প্রতিরক্ষা সচিব হিসেবে দায়িত্ব পালন করছেন। অস্টিন এর আগে মার্কিন যুক্তরাষ্ট্রের কেন্দ্রীয় কমান্ডের (সেনটকম) দ্বাদশ কমান্ডারের দায়িত্ব পালন করেছিলেন। অস্টিন ছিলেন সেন্টটকমের প্রথম কৃষ্ণাঙ্গ কমান্ডার, এবং তিনি প্রথম কৃষ্ণাঙ্গ প্রতিরক্ষা সচিব।
সেন্টকমের আগে অস্টিন জানুয়ারী ২০১২ থেকে মার্চ ২০১৩ পর্যন্ত মার্কিন যুক্তরাষ্ট্রের সেনাবাহিনীর ৩৩ তম সহকারী প্রধান ছিলেন এবং ইউনাইটেড স্টেটস ফোর্সের ইরাকে অপারেশন নিউ ডনের সর্বশেষ কমান্ডিং জেনারেল ছিলেন, যা ডিসেম্বর ২০১১ এ শেষ হয়েছিল। তিনি ২০১৬ সালে সশস্ত্র পরিষেবা থেকে অবসর গ্রহণ করেছিলেন এবং তারপরে রায়থন টেকনোলজিস, নিউকার এবং টেনেট হেলথ কেয়ারের বোর্ডে কাজ করেছিলেন।
প্রাথমিক জীবন এবং শিক্ষা
অস্টিন জন্মগ্রহণ করেন ৮ আগস্ট, ১৯৫৩ সালে মোবাইল, আলাবামায় এবং জর্জিয়ার টমাসভিলে তিনি বেড়ে ওঠেন। তিনি ১৯৭৫ সালে মার্কিন যুক্তরাষ্ট্রের সামরিক একাডেমি (ওয়েস্ট পয়েন্ট) থেকে স্নাতক ডিগ্রি অর্জন করেন, যেখানে তিনি কোম্পানির কমান্ডার ছিলেন। পরবর্তীতে তিনি ১৯৮৬ সালে অবার্ন বিশ্ববিদ্যালয়ের কলেজ অফ এডুকেশন থেকে কাউন্সেলর শিক্ষায় স্নাতকোত্তর ডিগ্রি অর্জন করেন এবং ১৯৮৯ সালে ওয়েবস্টার বিশ্ববিদ্যালয় থেকে ব্যবসায় পরিচালনায় বিজনেস অ্যাডমিনিস্ট্রেশন বিষয়ে স্নাতকোত্তর ডিগ্রি অর্জন করেন। তিনি পদাতিক অফিসারদের বেসিক ও অ্যাডভান্সড কোর্স, আর্মি কমান্ড এবং জেনারেল স্টাফ কলেজ এবং আর্মি ওয়ার কলেজের স্নাতক।
পুরস্কার এবং ব্যাজ
থাম্ব|290x290পিক্সেল| XVIII এয়ারবর্ন কর্পস কমান্ড গ্রুপটি ২০০৯ সালের এপ্রিল মাসে [[ইরাক যুদ্ধ|অপারেশন ইরাকি ফ্রিডম থেকে দেশে ফিরেছিল; সামনে আছেন অস্টিন]] <!---
প্রাইভেট সেক্টর
অস্টিন ২০১ April সালের এপ্রিলে রায়টিয়ন টেকনোলজিস নামে একটি সামরিক ঠিকাদার হিসাবে যোগ দিয়েছিলেন।   তার রাইথিয়ন স্টক হোল্ডিংসের মূল্য প্রায় 500,000 ডলার এবং স্টক সহ তার ক্ষতিপূরণ মোট $ 1.4 ডলার মিলিয়ন  18 সেপ্টেম্বর, 2017 এ, তিনি নূকরের পরিচালনা পর্ষদে নিযুক্ত হন। মে 29, 2018 এ, অস্টিন টেনেট হেলথ কেয়ার বোর্ডে স্বতন্ত্র পরিচালক হিসাবে নিযুক্ত হন। তিনি একটি পরামর্শ সংস্থাও পরিচালনা করেন এবং পাইনে আইল্যান্ড ক্যাপিটালের অংশীদার ছিলেন, একটি বিনিয়োগ সংস্থা, যার সাথে অ্যান্টনি ব্লিংকেন এবং মিশেল ফ্লোরনয় অনুমোদিত। --->
মনোনয়ন এবং নিশ্চিতকরণ
থাম্ব|222x222পিক্সেল| ২০২১ সালের ২২ জানুয়ারী অস্টিন [[পেন্টাগন|পেন্টাগনে প্রতিরক্ষা সচিব হিসাবে শপথ গ্রহণ করেন।]] ২০২০ সালের ৭ ডিসেম্বর, তিনি খবর পান যে রাষ্ট্রপতি জো বাইডেন অস্টিনকে প্রতিরক্ষা সচিব হিসাবে মনোনীত করবেন। বাইডেন অস্টিনের সাথে পরিচিত হন এবং অস্টিন ওবামা প্রশাসনের সেন্টকমের সেনাপতি ছিলেন এবং অস্টিনের ব্রিফিংয়ের পরে অস্টিনের উপর বিশ্বাস বাড়তে থাকে বলে জানা যায়। ১৯৪৭ সালের জাতীয় সুরক্ষা আইনের দ্বারা নির্ধারিত ও  (ক) অনুযায়ী প্রতিরক্ষা সচিব পদে নিয়োগ পাওয়ার জন্য সক্রিয় দায়িত্ব-সামরিক বাহিনী ছেড়ে যাওয়ার পরে সাত বছর অতিক্রম করতে হয়। এই সময়ের বাধাকে পাশ কাটানোর জন্য প্রাক্তন প্রতিরক্ষা সচিব জেমস ম্যাটিসের মতো, একটি কংগ্রেসনাল মওকুফের প্রয়োজন ছিল।
অস্টিনের মনোনীতকরণ, এবং দাবিত্যাগের জন্য পরিচারকের প্রয়োজনীয়তা কংগ্রেসে নাগরিক-সামরিক সম্পর্কের প্রভাব সম্পর্কে উদ্বেগের কারণ হয়েছিল। প্রাক্তন সেক্রেটারি অফ ডিফেন্স, রবার্ট গেটস এবং প্রাক্তন সেক্রেটারি অফ স্টেট কলিন পাওয়েল, অস্টিনের মনোনয়নের পক্ষে জবানবন্দি দিয়েছেন। ডেমোক্রেটিক প্রতিনিধি শেঠ মৌল্টন এর বিরোধিতা করেছিলেন।
সেনেট আর্মড সার্ভিসেস কমিটি অস্টিনের পক্ষে জানুয়ারী ১৯, ২০২১ এ একটি নিশ্চিতকরণ শুনানি অনুষ্ঠিত হয়। ২১ শে জানুয়ারী, কংগ্রেস হাউসে ৩২৬-৭৮ ভোট এবং সিনেটে ৬৯–২৭ ভোটের মাধ্যমে অস্টিনকে সাত বছরের প্রয়োজনীয়তার বাধা মওকুফ করে। ২০২১ সালের ২২ শে জানুয়ারী সিনেট দ্বারা ৯৩-২ ভোটে তাকে নিশ্চিত করা হয়েছিল। রিপাবলিকান সিনেটর জোশ হাওলি এবং মাইক লি একমাত্র তাকে ভোট দেন নি। এই দিনটির পরে তার নিশ্চিতকরণ এবং শপথ গ্রহণের পরে অস্টিন প্রথম কৃষ্ণাঙ্গ প্রতিরক্ষা সচিব হন।
ব্যক্তিগত জীবন
একজন ধর্মপ্রাণ ক্যাথলিক মায়ের সন্তান অস্টিন নিয়মিত তার বিশ্বাসের অনুশীলন করে। তাকে একজন "ইনটেন্সলি প্রাইভেট" হিসাবে বর্ণনা করা হয়েছে যিনি ইরাকে থাকাকালীন সংবাদমাধ্যমের সাথে কথা বলতে বিব্রতবোধ করছিলেন
অস্টিন এবং তার স্ত্রী শার্লিন ডেনিস ব্যানার অস্টিনের বিয়ে হয়েছে ৪০ বছরেরও বেশি সময় আগে। শার্লিন অলাভজনক প্রশাসক হিসাবে কাজ করেছেন এবং পারডিউ বিশ্ববিদ্যালয়ের সামরিক পরিবার গবেষণা ইনস্টিটিউটের বোর্ডে কাজ করেছেন। তার দুটি সৎসন্তান রয়েছে।
চর ওয়াপদা ইউনিয়ন
চর ওয়াপদা বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
অবস্থান ও সীমানা
সুবর্ণচর উপজেলার সর্ব-পশ্চিমে চর ওয়াপদা ইউনিয়নের অবস্থান। এ ইউনিয়নের পূর্বে চর জুবলী ইউনিয়ন ও চর জব্বর ইউনিয়ন; উত্তরে নোয়াখালী সদর উপজেলার কালাদরপ ইউনিয়ন; পশ্চিমে লক্ষ্মীপুর জেলার রামগতি উপজেলার চর পোড়াগাছা ইউনিয়ন, চর রমিজ ইউনিয়ন ও চর গাজী ইউনিয়ন এবং দক্ষিণে মেঘনা নদী, হাতিয়া উপজেলার চর কিং ইউনিয়ন ও সুখচর ইউনিয়ন অবস্থিত।
প্রশাসনিক কাঠামো
চর ওয়াপদা ইউনিয়ন সুবর্ণচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
হাট-বাজার
থানার হাট বাজার
ব্যাংক হার
বাণিজ্যিক ব্যাংক তহবিল সঙ্কটে পরলে এটি কেন্দ্রীয় ব্যাংকের থেকে এই সুদহারে ঋণ নিতে পারে। এই ধরনের ঋণ সাধারণত রেপো রেট বা নীতি সুদহারের মাধ্যমে করা হয়। যে সুদহারে কেন্দ্রীয় ব্যাংক তফসিলি ব্যাংকসমূহকে ঋণ দেয়, সেটিই রেপো রেট বা নীতি সুদহার। অর্থনীতিতে নগদ তারল্যের জোগান দিতেই মুদ্রানীতির এ গুরুত্বপূর্ণ হাতিয়ারটি ব্যবহার করে কেন্দ্রীয় ব্যাংক। অন্যদিকে, অতিরিক্ত তারল্য তুলে নিতে কেন্দ্রীয় ব্যাংক যে হারে ঋণ দেয়, সেটি রিভার্স রেপো হিসেবে পরিচিত।
ব্যাংক হার নির্ধারণ
মুদ্রানীতির উপর ভিত্তি করে কেন্দ্রীয় ব্যাংক বা আর্থিক কর্তৃপক্ষ যদি মনে করে অর্থনীতিতে অর্থ সরবারহ বৃদ্ধি করা দরকার, তখন ব্যাংক হার কমিয়ে দেয়। এতে বাণিজ্যিক ব্যাংকগুলো কেন্দ্রীয় ব্যাংক থেকে বেশি পরিমাণ ঋণ নিয়ে ব্যাংক গ্রহকদের ঋণ দেয়। অন্যদিকে, কেন্দ্রীয় ব্যাংক যদি মনে করে অর্থনীতিতে অর্থ সরবারহ কমানো দরকার, তখন ব্যাংক হার বাড়িয়ে দেয়। এতে ঋণ সরবারহ কমে যায়। সর্বোপরি, ব্যাংক হার পরিবর্তনের সাথে ব্যাংক সুদের হারেও পরিবর্তন হয়।
অস্ট্রেলিয়া
অস্ট্রেলিয়ায়, রিজার্ভ ব্যাংক অব অস্ট্রেলিয়া ব্যাংক হার নির্ধারণ করে থাকে, যা অফিসিয়াল নগদ হার নামে পরিচিত। রিজার্ভ ব্যাংক বোর্ড প্রতি মাসে এই হার পর্যালোচনা করে থাকে।
বাংলাদেশ
বাংলাদেশে, বাংলাদেশ ব্যাংক মাসিক ভিত্তিতে ব্যাংক হার নির্ধারণ করে থাকে। বাংলাদেশে এই হার ব্যাংক হার নামেই পরিচিত। মুদ্রানীতির উপর ভিত্তি করে এবং অর্থনৈতিক পরিস্থিতি বিবেচনায় বাংলাদেশ ব্যাংক এই হার পর্যালোচনা করে। বাংলাদেশে বর্তমান ব্যাংক হার ৯%।
কানাডা
কানাডায়, ব্যাংক হারকে ওভারনাইট রেট নামে অভিহিত করা হয়। ব্যাংক অব কানাডা ওভারনাইট রেট নির্ধারণ করে থাকে।
ভারত
ভারতে, ভারতীয় রিজার্ভ ব্যাংক ব্যাংক হার নির্ধারণ করে। পর্যায়ক্রমে এবং পরিবর্তিত পরিস্থিতিতে ভারতীয় রিজার্ভ ব্যাংক ব্যাংক হার পর্যালোচনা ও সংশোধন করে।
যুক্তরাজ্যে ব্যাংক অফ ইংল্যান্ডের মুদ্রানীতি কমিটি করতিক ব্যাংক রেট নির্ধারণ হয়। ব্যাংক অফ ইংল্যান্ড সর্বনিম্ন একটা হার নির্ধারণ করে দেয় যেটা অফিসিয়াল ব্যাংক হার নামে পরিচিত।
যুক্তরাষ্ট্র
মার্কিন যুক্তরাষ্ট্রে, ব্যাংক হারকে ডিসকাউন্ট হার বলা হয়। ফেডারেল রিজার্ভ সিস্টেমের গভর্নর বোর্ড দ্বারা ডিসকাউন্ট হার নির্ধারিত হয়।
কুপওয়াড়া জেলা
কুপওয়াড়া জেলা ভারতের জম্মু ও কাশ্মীরের কাশ্মীর অঞ্চলে অবস্থিত ১০টি জেলার মধ্যে একটি। হিমালয় থেকে প্রবাহিত কৃষ্ণগঙ্গা নদী এই জেলার বহিরাংশ দিয়ে পূর্ব দিক থেকে পশ্চিম দিকে প্রবাহিত হয়েছে।
জনমিতি
২০১১ সালের আদমশুমারি অনুসারে কুপওয়াড়া জেলার জনসংখ্যা ৮৭,০০,৩৫৪ জন, এটি ভারতের মধ্যে ৪৭০ তম স্থান অর্জন করে (মোট ৬৮০ এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৬৮ জন (৯৫০/বর্গ মাইল)। ২০০১ এর দশকে জনসংখ্যার বৃদ্ধির হার ছিল ৩৪.৬২%। কুপওয়াড়াতে প্রতি ১০০০ পুরুষের বিপরীতে ৮৪৩ জন মহিলা আছে এবং এর সাক্ষরতার হার ৭৫.৬০% ।
অর্থনীতি
বেশিরভাগ মানুষ কৃষিকাজ ও উদ্যানচালনের উপর নির্ভরশীল। কুপওয়াড়াতে আখরোটের ভালো উৎপাদন ও ব্যবসা রয়েছে।
হায়দান জেলা
হায়দান জেলা হলো ইয়েমেনের সা'দাহ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ৬০৩৩১ জন।
হায়দান আস-শাম ( حيدان  ) হল উত্তরে অবস্থিত এ জেলার বৃহত্তম শহর।েএটি প্রায়  ) পাহাড়ের মধ্যে অবস্থিত।এটি কাক সা'দাহ থেকে দক্ষিণ-পশ্চিম দিকে বিস্তৃত। ফোর-হুইল-ড্রাইভ গাড়ির মাধ্যমে ওভারল্যান্ড ভ্রমণের মাধ্যমে যাওয়া যায় । উচ্চ ও বুন্দর ভূখণ্ডের কারণে সা'দাহ থেকে পৌঁছাতে এক ঘণ্টারও বেশি সময় লাগে। এটিতে এক সময় এক বৃহৎ ইহুদি সম্প্রদায়ের আবাসস্থল ছিল যারা  ইস্রায়েলের ভূমিতে বসতি স্থাপন করেছে।
সাদরুদ্দিন আয়নি
আয়নি তৎকালিন সংযুক্ত বুখারা এর সাকতারা গ্রামে জন্মগ্রহণ করেন। তিনি মাত্র ১২ বছর বয়সে অনাথ হন এবং বুখারায় তার বড় ভাইয়ের কাছে চলে যান। তিনি আরবি ভাষা শেখার জন্য মাদ্রাসায় ভর্তি হন।
জালালুদ্দিন আবদুর রহিম
জালালুদ্দিন আবদুর রহিম (جلال الدين عبدالرحيم এছাড়াও জে. এ. রহিম নামেও পরিচিত) (২৭ জুলাই ১৯০৬ - ১৯৭৭) একজন বাঙালি কমিউনিস্ট এবং রাজনৈতিক দার্শনিক ছিলেন। যিনি পাকিস্তান পিপলস পার্টির অন্যতম প্রতিষ্ঠাতা সদস্য হিসেবেও খ্যাত ছিলেন। পাকিস্তান পিপলস পার্টি হলো একটি গণতান্ত্রিক সমাজতান্ত্রিক রাজনৈতিক দল। এছাড়াও রহিম পাকিস্তান পিপলস পার্টির প্রথম মহাসচিব ছিলেন এবং প্রথম উৎপাদন মন্ত্রী হিসেবে দায়িত্ব পালন করেন। একজন বাঙালি বেসামরিক কর্মচারীর পাশাপাশি রহিম ছিলেন একজন দার্শনিক। তিনি জুলফিকার আলী ভুট্টোকে রাজনৈতিকভাবে পরিচালিত করেন এবং তার পরামর্শদাতা হিসেবে কাজ করেন। এছাড়াও আইয়ুব খান যখন ভুট্টোকে তার মন্ত্রিসভায় নেন, তখন ভুট্টোকে আমলাতান্ত্রিক স্থাপনার মাইনফিল্ডের মধ্য দিয়ে সঠিক পথে এগোতে সাহায্য করেন। ভুট্টোকে পররাষ্ট্রমন্ত্রীর পদ থেকে পদচ্যুত করার পর রহিম ভুট্টোকে আইয়ুব খানের একসময়কার মার্কিন মদদপুষ্ট স্বৈরশাসনের পতন ঘটাতে সমালোচনামূলক নির্দেশনা দেন।
পরিবার এবং শিক্ষা
রহিম ঢাকা বিশ্ববিদ্যালয়ে পড়াশোনা করেন, যেখান থেকে রহিম 'নীটশে দর্শনের' উপর সংক্ষিপ্ত থিসিস লেখা ও প্রকাশ করার পর রাষ্ট্রবিজ্ঞান ও দর্শনে দ্বৈত বিএসসি লাভ করেন। পরে রহিম কলকাতা বিশ্ববিদ্যালয়ে আইন ও বিচার বিষয়ে এল.এল.বি. ডিগ্রি লাভ করেন। রহিম পাকিস্তান আন্দোলনে তার রাজনৈতিক সক্রিয়তা শুরু করেন এবং পূর্ব বাংলার কর্মী হিসেবে কাজ করেন। তার পিতা বিচারপতি আবদুর রহিম ও পাকিস্তানের সুপ্রিম কোর্টে ঊর্ধ্বতন সহযোগী বিচারক হিসেবে দায়িত্ব পালন করেন।
কর্মজীবন
শিক্ষার পর রহিম পাকিস্তান বেসামরিক চাকুরীতে যোগদান করেন এবং পাকিস্তানের বৈদেশিক সেবাতে প্রথম আমলাতান্ত্রিক দায়িত্ব গ্রহণ করেন। রহিম, প্রধানমন্ত্রী মোহাম্মদ আলী বগুড়া সরকারের অধীনে পররাষ্ট্র সচিব হিসেবে দায়িত্ব পালন করেন।
কিছু সময়ের জন্য তিনি কমিউনিস্ট পার্টির সাথে যুক্ত ছিলেন, তবে তিনি ১৯৬৫ সালে জুলফিকার আলী ভুট্টোর সাথে ব্যক্তিগত সম্পর্কও গড়ে তোলেন। ড. মুবাশির হাসানের বাসভবনে সমাজতান্ত্রিক সম্মেলনে যোগদানের পর, জে. এ. রহিম ১৯৬৭ সালের ৩০ নভেম্বর সমাজতান্ত্রিক পার্টির ইশতেহার রচনায় গুরুত্বপূর্ণ ভূমিকা পালন করেন: "ইসলাম আমাদের ধর্ম; গণতন্ত্র আমাদের রাজনীতি; সমাজতন্ত্র আমাদের অর্থনীতি; ক্ষমতা জনগণের কাছে নিহিত"। এই ঘোষণাপত্রটি আনুষ্ঠানিকভাবে জারি করা হয়েছিল ১৯৬৭ সালের  ৯ ডিসেম্বর। জে.এ. রহিম দলের গঠনতন্ত্র লেখার পর তাকে পাকিস্তান পিপলস পার্টির প্রথম মহাসচিব করা হয়।
শেখ মুজিবুর রহমানের অধীনে আওয়ামী লীগ দলের সাথে আলোচনা শুরু করার জন্য পাকিস্তান পিপলস পার্টির প্রতিনিধি দলের একজন বাঙালি সদস্য হিসেবে তার নাম ঘোষণা করার পর রহিম জনসাধারণের কাছে জনপ্রিয়তা অর্জন করেন। ১৯৭০ সালে রহিম এবং গোলাম মোস্তফা খার পশ্চিম পাকিস্তানে ফিরে এসে ভুট্টোকে বলেন যে, "মুজিবের সাথে বৈঠক কোন কাজে আসেনি"। ১৯৭১ সালের যুদ্ধের পর রহিম পাকিস্তানের অবশিষ্টাংশে থেকে যান এবং আইন মন্ত্রণালয়, বিচার মন্ত্রী এবং শহর পরিকল্পনা ও এগ্রোভিলস পরিচালনা করেন। ১৯৭২ সালে রহিম প্রতিরক্ষা উৎপাদনের প্রথম মন্ত্রী হিসাবে নিযুক্ত হয়ে ১৯৭৪ সাল পর্যন্ত দয়িত্ব পালন করেন।
ভুট্টোর সাথে মোহভঙ্গ
যখন পাকিস্তান পিপলস পার্টি কট্টরপন্থী হতে শুরু করে তখন থেকেই ভুট্টোর সাথে রহিমের সম্পর্কের অবনতি ঘটে।
১৯৭৪ সালের জুলাই মাসে, ভুট্টোর অভ্যন্তরীণ বিষয়গুলো পরিচালনা করার পর রহিম নিজেই ভুট্টোর প্রতি মোহভঙ্গ হয়ে পড়েন এবং প্রকাশ্যে ভুট্টোর সাথে দ্বিমত পোষণ করেন। কারণ তিনি চেয়েছিলেন ভুট্টো জোর করে নয়, দক্ষতার সাথে বিষয়গুলো মোকাবেলা করুক।
ভুট্টো তাকে পথ থেকে সরিয়ে দেওয়ার জন্য এবং পাকিস্তানের রাজনীতি থেকে দূরে রাখতে তাকে ফ্রান্সে পাকিস্তানের রাষ্ট্রদূত হিসাবে নিযুক্ত করেন। কিন্তু তিনি অনির্ধারিতভাবে পাকিস্তানে ফিরে যান। রহিম তখন গোপন পুলিশ এবং ফেডারেল সিকিউরিটি ফোর্স (এফএসএফ) এর সদস্যদের দ্বারা নির্যাতনের শিকার হন এবং ১৯৭৬ সালে তাকে কারাগারে বন্দি করা হয়। এর কিছুদিন পরেই তাকে মুক্তি দেওয়া হয়। পরে ভুট্টো আনুষ্ঠানিকভাবে তার কাছে ক্ষমা চাওয়ার পর তিনি পুনরায় রাষ্ট্রদূত হিসেবে তার মেয়াদ শেষ করার জন্য ফ্রান্সে চলে যান। কিছু লোক বলে যে, ভুট্টো তার শেষ দিনগুলিতে তার প্রাক্তন পরামর্শদাতা হিসাবে জে. এ. রহিমের সাথে তার পতনের জন্য অনুশোচনা করেছিলেন।
মৃত্যু
রহিম ১৯৭৭ সালে হৃদরোগে আক্রান্ত হয়ে মারা যান। তাকে পাকিস্তানের সিন্ধু প্রদেশের করাচিতে সমাহিত করা হয়।
দোনবাসের অবস্থার গণভোট, ২০১৪
বিচ্ছিন্নতাবাদী গণভোটের ফলাফল আনুষ্ঠানিকভাবে ইউক্রেন, মার্কিন যুক্তরাষ্ট্র, ইউরোপীয় ইউনিয়নের রাষ্ট্রসমূহ ও রাশিয়া সহ কোনো সরকার দ্বারা স্বীকৃত হয়নি। ইউক্রেনীয় সরকার বলেছে, যে গণভোটটি বেআইনি ছিল, এবং বেশ কয়েকটি রাষ্ট্র—যেমন জার্মানি, মার্কিন যুক্তরাষ্ট্র, ফ্রান্স ও ব্রিটেন—বলেছে যে গণভোটটি অসাংবিধানিক ও বৈধতার অভাব ছিল। রুশ সরকার ফলাফলের প্রতি "সম্মান" প্রকাশ করে ও একটি "সভ্য" বাস্তবায়নের আহ্বান জানায় এবং পরে ২০২২ সালের ২১শে ফেব্রুয়ারি প্রজাতন্ত্রের স্বীকৃতি ঘোষণা করে। ফলে রাশিয়া গণপ্রজাতন্ত্র দুটিকে স্বীকৃতি প্রদানকারী প্রথম জাতিসংঘের সদস্য রাষ্ট্র হয়ে ওঠে।
প্রেক্ষাপট
thumb|দোনেৎস্কে গণভোট অনুষ্ঠিত হওয়ার ডিক্রি।
গণভোট ক্রিমীয় সংকটের সময় ক্রিমিয়াতে অনুষ্ঠিত একই রকমের বিতর্কিত গণভোটের আদলে তৈরি করা হয়েছিল। সেই ভোটের ফলে শেষ পর্যন্ত রাশিয়ান ফেডারেশনের দ্বারা ক্রিমিয়াকে সংযুক্ত করা হয়।
ইউক্রেনের অন্তর্বর্তীকালীন রাষ্ট্রপতি ওলেক্সান্ডার তুর্চিনভ বলেছিলেন, রুশ কার্যক্রমের "ক্রিমীয় দৃশ্যকল্পে খেলা"র "দ্বিতীয় পর্যায়"-এর প্রমাণ হল অন্যান্য পূর্বাঞ্চলীয় শহরসমূহে বিক্ষোভ সহ প্রজাতন্ত্রের ঘোষণা। এই ঘোষণার পর, গণপ্রজাতন্ত্রী দোনেৎস্ককের স্ব-ঘোষিত কর্তৃপক্ষ ঘোষণা করেছিল, যে তারা ১১ই মে এই অঞ্চলের ভবিষ্যত অবস্থা নির্ধারণ করতে এবং প্রজাতন্ত্রের প্রতিষ্ঠাকে বৈধ করার জন্য একটি গণভোট পরিচালনা করবে। প্রজাতন্ত্র তার আঞ্চলিক নিয়ন্ত্রণ প্রসারিত করার সাথে সাথে দোনেৎস্ক ও লুহানস্ক ওব্লাস্ত জুড়ে শহর ও নগরের অনেক সরকারি ভবন বিচ্ছিন্নতাবাদী বিদ্রোহীদের দখলে চলে যায়। ফলস্বরূপ, ইউক্রেন সরকার দোনেৎস্ক ওব্লাস্তের কিছু অংশে বিদ্রোহীদের বিরুদ্ধে পাল্টা আক্রমণ শুরু করে।
মার্কিন যুক্তরাষ্ট্র, ইউরোপীয় ইউনিয়ন, রাশিয়া ও ইউক্রেনের মধ্যে জেনেভায় করা একটি চুক্তির উদ্দেশ্য দ্বন্দ্বকে নিরস্ত্রীকরণ ও হ্রস করা ছিল, কিন্তু প্রজাতন্ত্রের নেতারা তা প্রত্যাখ্যান করেছিলেন। তারা বলেছিলেন, যে রুশ পররাষ্ট্রমন্ত্রী সের্গেই ল্যাভরোভ তাদের প্রতিনিধিত্ব করেননি এবং ঘটানার সঙ্গে জড়িত না থাকা পক্ষগুলির দ্বারা করা একটি চুক্তি পালন তাদের জন্য বাধ্যতামূলক নয়। পরিবর্তে, তারা বলেছিল যে তারা গণভোটের পরেই সরকারি ভবন দখলের অবসান ঘটাবে। বিচ্ছিন্নতাবাদীদের বিরুদ্ধে ইউক্রেনীয় বাহিনীর তথাকথিত "সন্ত্রাস বিরোধী" অভিযানের বিরুদ্ধে ক্রমবর্ধমান ক্ষোভ বেড়ে যাওয়ার কারণে গণভোটগুলি হয়েছিল, যার ফলে বেসামরিক হতাহতের ঘটনা ঘটেছিল।
সংগঠন
গণভোট আয়োজনের জন্য একটি কেন্দ্রীয় নির্বাচন কমিটি গঠন করা হয়। এটি বাস্তবায়নের জন্য ৫৫ টি স্থানীয় নির্বাচন কমিটি ও ২,২৭৯ টি ভোট কেন্দ্র স্থাপন করা হয়েছিল। বেশ কয়েকটি শহর গণভোট করতে অস্বীকার করেছিল।
সমস্ত অঞ্চলের নিবন্ধিত ভোটারদের কভার করতে, ৩২ লাখ ভোটিং ব্যালট তৈরি করার প্রয়োজন ছিল। এগুলি ২৯ এপ্রিল মুদ্রিত হতে শুরু করে এবং তারপরে আট দিন মুদ্রণ অব্যাহত থাকে। ব্যবহৃত ব্যালটগুলিতে গন-জালিয়াতি রোধ করার জন্য কোনও প্রতিরক্ষামূলক বৈশিষ্ট্য ছিল না এবং মান বাণিজ্যিক প্রিন্টার দিয়ে মুদ্রিত হয়েছিল।
বারবারা হ্যারিস (অভিনেত্রী)
বারবারা ডেন্সমুর হ্যারিস (২৫ জুলাই ১৯৩৫ - ২১ আগস্ট ২০১৮) ছিলেন একজন মার্কিন অভিনেত্রী। তিনি হু ইজ হ্যারি কেলারম্যান অ্যান্ড হোয়াই ইজ হি সেয়িং দোজ টেরিবল থিংস অ্যাবাউট মি? (১৯৭১) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি আ থাউজেন্ড ক্লাউন্স (১৯৬৫), ফ্যামিলি প্লট (১৯৭৬), ও ফ্রিকি ফ্রাইডে (১৯৭৬) চলচ্চিত্রে অভিনয়ের জন্য তিনটি সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে এবং ন্যাশভিল (১৯৭৫) চলচ্চিত্রে অভিনয়ের জন্য সেরা পার্শ্ব অভিনেত্রী বিভাগে একটি গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল প্লাজা সুয়িট, পেগি সু গট ম্যারিড, ও গ্রস পয়েন্ট ব্ল্যাঙ্ক। তিনি দি অ্যাপল ট্রি নাটকে অভিনয় করে সঙ্গীতনাট্যে শ্রেষ্ঠ অভিনেত্রী বিভাগে টনি পুরস্কার অর্জন করেন।
দোনবাসের অবস্থার গণভোট, ২০১৪
সংগঠন
দোনেৎস্কের আঞ্চলিক প্রশাসনের কর্মকর্তারা বলেছিলেন, যে বিচ্ছিন্নতাবাদীদের গণভোটের জন্য কমপক্ষে ৮৫ মিলিয়ন মার্কিন ডলারের প্রয়োজন হবে এবং শুধুমাত্র দোনেৎস্ক শহরের জন্য কমপক্ষে ৮ মিলিয়ন ডলার খরচ হবে। প্রজাতন্ত্রের কর্তৃপক্ষের মতে, যাইহোক, গণভোটের বাজেট ছিল ন্যূনতম, বেশিরভাগ ব্যক্তিগত নাগরিক ও ব্যবসার অনুদান দিয়ে গঠিত হয়েছিল। উদাহরণস্বরূপ, ব্যালটগুলি উত্পাদন করতে মাত্র ৯,০০০ মার্কিন ডলার খরচ হয়েছিল।
বারবারা হ্যারিস (অভিনেত্রী)
প্রারম্ভিক জীবন
হ্যারিস ১৯৩৫ সালের ২৫শে জুলাই ইলিনয় অঙ্গরাজ্যের ইভানস্টনে জন্মগ্রহণ করেন। তার মাতা ন্যাটালি (বিবাহপূর্ব ডেন্সমুর) ছিলেন একজন পিয়ানোবাদক এবং পিতা অস্কার গ্রাহাম হ্যারিস ছিলেন বৃক্ষ বিশেষজ্ঞ যিনি পরবর্তীকালে ব্যবসা করেন। তরুণ বয়সে হ্যারিস উইলবার রাইট কলেজে অধ্যয়ন করেন। তিনি কিশোর বয়সেই শিকাগোর প্লেরাইটস থিয়েটারে অভিনয়ের মধ্য দিয়ে মঞ্চে কর্মজীবন শুরু করেন। তার সহশিল্পীরা ছিলেন এডওয়ার্ড অ্যাসনার, এলাইন মে ও মাইক নিকোল্‌স।
মঞ্চনাটক
হ্যারিস ১৯৬১ সালে ব্রডওয়ে মঞ্চনাটক ফ্রম দ্য সেকেন্ড সিটি দিয়ে মঞ্চে তার পেশাদার অভিনয় শুরু করেন। নাটকটি রয়্যাল থিয়েটারে ১৯৬১ সালের ২৬শে সেপ্টেম্বর থেকে ৯ই ডিসেম্বর পর্যন্ত চলে। এই কাজের জন্য তিনি ১৯৬২ সালে শ্রেষ্ঠ চরিত্রাভিনেত্রী বিভাগে টনি পুরস্কারের মনোনয়ন লাভ করেন।
দোনবাসের অবস্থার গণভোট, ২০১৪
সংগঠন
১০ই মে পর্যন্ত, ৫৩ টি স্থানীয় নির্বাচন কমিটি ও ১,৫২৭ টি ভোট কেন্দ্র প্রতিষ্ঠিত হয়েছিল। দোনেৎস্ক আঞ্চলিক শিক্ষা সুপারিনটেনডেন্ট সাংবাদিকদের অবহিত করেছিলেন, যে তারা প্রাণনাশের হুমকিতে বাধ্য হয়ে বিদ্যালয়ে ভোট কেন্দ্র সংগঠিত করেছিলেন।
বারবারা হ্যারিস (অভিনেত্রী)
মঞ্চনাটক
তিনি ব্রডওয়ের দি অ্যাপল ট্রি নাটকে অভিনয় করে প্রশংসিত হন। মাইক নিকোল্‌স নির্দেশিত নাটকটিতে তার সহশিল্পী ছিলেন অ্যালান আলডা ও ল্যারি ব্লাইডেন। নাটকটি শুবার্ট থিয়েটারে ১৯৬৬ সালের ৫ই অক্টোবর থেকে ২৫শে নভেম্বর পর্যন্ত চলে। এই কাজের জন্য তিনি ১৯৬৭ সালে সঙ্গীতনাট্যে শ্রেষ্ঠ অভিনেত্রী বিভাগে টনি পুরস্কার অর্জন করেন।
দোনবাসের অবস্থার গণভোট, ২০১৪
সংগঠন
ভোটের আগে বিচ্ছিন্নতাবাদীরা দুই সরকারি নির্বাচন কমিশনারকে অপহরণ করেছিল।
বারবারা হ্যারিস (অভিনেত্রী)
চলচ্চিত্র
১৯৬৫ সালে আ থাউজেন্ড ক্লাউন্স চলচ্চিত্রে সমাজকর্মী সান্ড্রা মার্কোভিটজ চরিত্রে অভিনয়ের মধ্য দিয়ে তার চলচ্চিত্রে অভিষেক ঘটে। এতে তিনি জেসন রবার্ডসের বিপরীতে অভিনয় করেন। দ্য নিউ ইয়র্ক টাইমস-এর একজন সমালোচক লিখেন, "এই চলচ্চিত্রে নতুন ও আলোড়নসৃষ্টিকারী বারবারা হ্যারিস রয়েছেন যিনি যথার্থতার সাথে অভিনয় করেছেন।" হ্যারিস ও রবার্ডস দুজনে যথাক্রমে সঙ্গীতধর্মী বা হাস্যরসাত্মক চলচ্চিত্র অভিনেত্রী ও সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
দোনবাসের অবস্থার গণভোট, ২০১৪
ফলাফল
গণভোটের আয়োজকরা জানিয়েছিলেন, যে স্ব-শাসনের পক্ষে ২২,৫২,৮৬৭ জন ও বিপক্ষে ২,৫৬,০৪০ জন সহ প্রায় ৭৫% ভোটার ভোট প্রদান করেছিলেন। এই ফলাফল স্বাধীনভাবে যাচাই করা যায়নি।
বারবারা হ্যারিস (অভিনেত্রী)
চলচ্চিত্র
তিনি হু ইজ হ্যারি কেলারম্যান অ্যান্ড হোয়াই ইজ হি সেয়িং দোজ টেরিবল থিংস অ্যাবাউট মি? (১৯৭১) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এই চলচ্চিত্রের কাহিনি রচনা করেন হার্ব গার্ডনার, যিনি আ থাউজেন্ড ক্লাউন্স-এর কাহিনি লিখেছিলেন।
দোনবাসের অবস্থার গণভোট, ২০১৪
লুহানস্ক ওব্লাস্তের গণভোট
|left|thumb|250px
বারবারা হ্যারিস (অভিনেত্রী)
চলচ্চিত্র
১৯৭৫ সালে তিনি রবার্ট আল্টম্যানের ন্যাশভিল চলচ্চিত্রে উচ্চাকাঙ্ক্ষী সঙ্গীতশিল্পী ও গীতিকার আলবাকার্ক (উইনিফ্রেড) চরিত্রে অভিনয় করেন। তিনি এই চলচ্চিত্রে অভিনয়ের জন্য সেরা পার্শ্ব অভিনেত্রী বিভাগে একটি গোল্ডেন গ্লোব পুরস্কারের মনোনয়ন লাভ করেন। পরের বছর তিনি অ্যালফ্রেড হিচককের ফ্যামিলি প্লট (১৯৭৬) চলচ্চিত্রে মিথ্যা আধ্যাত্মিক ক্ষমতা সম্পন্ন ব্যক্তি চরিত্রে অভিনয় করেন। এতে ব্রুস ডার্ন, উইলিয়াম ডিভেন ও ক্যারেন ব্ল্যাকদের মত সহশিল্পীর পাশাপাশি হ্যারিসের মুদ্রাদোষ, দক্ষতা ও বুদ্ধিমত্তায় হিচকক অভিভূত হন। তিনি সমালোচকদের কাছ থেকে প্রশংসিত হন। দ্য মান্থলি ফিল্ম বুলেটিন-এর রিচার্ড কম্বস বলেন ডার্ন ও হ্যারিস "আনন্দদায়কভাবে সূক্ষ্ম দ্যোতনাসম্পন্ন কৌতুকপূর্ণ যুগল" সৃষ্টি করেছেন। এছাড়া তিনি এ বছর ফ্রিকি ফ্রাইডে (১৯৭৬) চলচ্চিত্রে অভিনয় করেন। এই দুটি চলচ্চিত্রে অভিনয়ের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে দুটি গোল্ডেন গ্লোব পুরস্কারের মনোনয়ন লাভ করেন।
দোনবাসের অবস্থার গণভোট, ২০১৪
প্রশ্ন
উত্তরে হ্যাঁ বা না নির্বাচন করার জন্য ভোটারদের উদ্দ্যেশে প্রদেয় প্রশ্নটি ছিল: "আপনি কি গণপ্রজাতন্ত্রী লুহানস্ক রাষ্ট্রের স্বাধীনতার ঘোষণাকে সমর্থন করেন?"
ফলাফল
গণপ্রজাতন্ত্রী লুহানস্ক কর্তৃপক্ষ জানিয়েছিল, যে ভোটদানের সংখ্যা ৮১% ছিল, তবে ইউক্রেনের অভ্যন্তরীণ বিষয়ক মন্ত্রকের কর্মকর্তারা অনুমান করেছেন যে ভোট প্রদানের যোগ্য জনসংখ্যার মাত্র ২৪ শতাংশ প্রকৃতপক্ষে অংশগ্রহণ করেছিল। যারা ভোট দিয়েছিল, তাদের মধ্যে আনুমানিক ৯৪-৯৮% ভোটার বিচ্ছেদের পক্ষে ভোট প্রয়োগ করেছিলেন। চূড়ান্ত ফলাফলে জানা যায় ৯৬.২% ভোটার বিচ্ছেদের পক্ষে ভোট দিয়েছিলেন।
ভোটের পরে, রুশ বার্তা সংস্থা ইন্টারফ্যাক্স জানিয়েছিল, যে দেশের ভাঙন বন্ধ করার একমাত্র উপায় গণপ্রজাতন্ত্রী লুহানস্কের নেতারা ইউক্রেনের যুক্তরাষ্ট্রীয়করণের দাবি করেছেন।
২০২০–২১ পাকিস্তান ক্রিকেট দলের দক্ষিণ আফ্রিকা সফর
পাকিস্তান ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা এপ্রিল ২০২১-এ অনুষ্ঠিত হয়। মূলত, ম্যাচগুলি খেলা হওয়ার কথা ছিল অক্টোবর ২০২০।
চকবাজার শাহী মসজিদ
চকবাজার শাহী মসজিদ বাংলাদেশের রাজধানী ঢাকা শহরের পুরান ঢাকা এলাকার চকবাজারে অবস্থিত একটি মোগল আমলের মসজিদ। মোগল সুবেদার শায়েস্তা খান এটিকে ১৬৭৬ খ্রিষ্টাব্দে নির্মাণ করেন, মসজিদে প্রাপ্ত শিলালিপি থেকে এই ধারণা করা হয়। এই মসজিদটিই সম্ভবত বাংলায় উঁচু প্লাটফর্মের উপর নির্মিত প্রাচীনতম ইমারত-স্থাপনা। প্লাটফর্মটির নিচে ভল্ট ঢাকা কতগুলো বর্গাকৃতি ও আয়তাকৃতি কক্ষ আছে। এগুলোর মাথার উপরে খিলান ছাদ রয়েছে, যার উপরের অংশ অবশ্য সমান্তরাল। ধারণা করা হয়, এই মসজিদের প্লাটফর্মের নিচের কক্ষগুলোতে মাদ্রাসার ছাত্র ও শিক্ষকদের আবাসন ছিল, এধরনের ভবনগুলোকে বলা হয় 'আবসিক-মাদ্রাসা-মসজিদ'।
মসজিদটির আদি গড়নে ছিল তিনটি গম্বুজ। অবশ্য বিভিন্ন সময়ে সংস্কারকার্য ও নির্মাণ সম্পাদনের ফলে বর্তমানে এর আদি রূপটি আর দেখা যায় না। মসজিদের ভিতরকার নকশা তিনটি বে'তে বিভক্ত ছিল, যার মাঝখানের বে ছিল বর্গাকার, কিন্তু দুপাশের বে ছিল আয়তাকার। তিনটি বে'র উপরেই গম্বুজ দিয়ে আচ্ছাদিত ছিল, মাঝখানের গম্বুজটি ছিল তুলনামূলক বড় আকৃতির। কেন্দ্রীয় মেহরাবটি অষ্টকোণাকৃতির, যা সংস্কারের পরে আজও (২০০৬) সেরকমটাই রয়েছে।
শিলালেখ
মসজিদটিতে একটি শিলালিপি রয়েছে, যেখানে মসজিদের ইতিহাস সম্পর্কে তথ্য রয়েছে। হরিনাথ দে এই লেখাটির অনুবাদ করেছেন -
কিতাফ ওয়া আল বোকাই জেলা
কিতাফ ওয়া আল বোকাই জেলা হলো ইয়েমেনের সা'দাহ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ৪৩০৩৪ জন।
এম-১৮৯ (মিশিগান হাইওয়ে)
এম-১৮৯ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ৭.৭৪৬ মাইল লম্বা যা মিশিগানের আপার পেনিনসুলাতে অবস্থিত। এম-১৮৯ ডব্লিউআইএস-১৩৯ এবং আয়রন রিভারের নিকটে অবস্থিত ইউএস-২ এর সংযোগ-সড়ক। রাস্তাটি ১৯৩০ সালে তৈরী করা হয়েছে। তারপর ১৯৮৮ সালে ব্রুল নদীর ওপর একটা সেতু নির্মাণ ব্যতীত এম-১৮৯ এর খুব একটা পরিবর্তন করা হয়নি ।
রাস্তার বিবরণ
এম-১৮৯ উইসকনসিন স্টেট লাইনের পাশে ব্রুল নদীর ওপর নির্মিত সেতুর ডব্লিউআইএস-১৩৯ থেকে শুরু হয়। তারপর রাস্তাটি নদী এবং বনজঙ্গল পাড়ি দিয়ে উত্তর পশ্চিম দিকে চলতে থাকে। লুরেল লেকের পাড়ে এসে রাস্তাটি পূর্বদিকে মোড় নিয়ে লেকটি পাড়ি দেয়। তারপর কাউন্টি রুট-৬৫১ পাড়ি দিয়ে এর একটি শাখা সড়কে পরিনত হয়ে কাস্পিয়ান এলাকায় উত্তর-পশ্চিম দিকে ঘুরে যায়। আবার রাস্তাটি আয়রন রিভারের পাশ দিয়ে চলতে থাকে এবং একসময় আয়রন রিভার কাউন্টি ক্লাব অতিক্রম করে। এরপর এম-১৮৮ আয়রন রিভারের দক্ষিণ দিক দিয়ে সেলডেন রোড অতিক্রম করে চতুর্থ স্ট্রিটের নিকটে। অবশেষে ট্রাঙ্কলাইন সড়কটি শহরের মধ্যে অবস্থিত ইউএস-২ এ গিয়ে সমাপ্ত হয়।
রাস্তাটির কোন অংশই জাতীয় মহাসড়ক ব্যবস্থার অংশ নয়। ২০০৯ সালের  মিশিগান ডিপার্টমেন্ট অব ট্রান্সপোর্টেশান (এমডিওটি) এর পরিসংখ্যান মতে, রাস্তাটির স্টেট লাইন অংশ দিয়ে দৈনিক গড়ে ৮৯২ টি যানবাহন চলাচল করে যখন কাস্পিয়ান অংশ দিয়ে ৫৩০৮ এবং উত্তরাংশ ইউএস-২ দিয়ে ৪০৭৯ টি যানবাহন চলে।
ইতিহাস
এমডিওটি, ১৯৩২-১৯৩৩ সালের দিকে রাস্তাটি তৈরী করে।  তারপর ১৯৩৬ সাল নাগাদ রাস্তাটি পাঁকা করা হয়।  এবং ১৯৮৮ সালে ব্রুল নদীর ওপর একটা সেতু নির্মাণ ব্যতীত রাস্তাটির খুব একটা পরিবর্তন করা হয়নি।
অ্যান্ড্রয়েড ১১
অ্যান্ড্রয়েড ১১ (Android 11) হল অ্যান্ড্রয়েডের একাদশতম বৃহৎ রিলিজ এবং ১১তম সংস্করণ,যেটি গুগলের ওপেন হ্যান্ডসেট অ্যালায়েন্স দ্বারা তৈরি মোবাইল অপারেটিং সিস্টেম।এটি ৮ সেপ্টেম্বর, ২০২০ এ প্রকাশিত হয়।
অ্যান্ড্রয়েড ১১ ফোন হিসেবে ইউরোপে লঞ্চ হওয়া প্রথম ফোনটি ছিল ভিভো এক্স৫১ ৫জি এবং এটির সম্পূর্ণ স্টেবল রিলিজের পরে, বিশ্বের প্রথম ফোন যা গুগল পিক্সেল ৫ এর পরে অ্যান্ড্রয়েড ১১ এর সাথে এসেছিল তা হল ওয়ানপ্লাস ৮টি।
২০২১ সালের নভেম্বর পর্যন্ত, ৩৪.৭% অ্যান্ড্রয়েড ডিভাইসগুলি অ্যান্ড্রয়েড ১১ (এপিআই ৩০ ) এ চলে, যা এটিকে অ্যান্ড্রয়েডের সর্বাধিক ব্যবহৃত সংস্করণে পরিণত করেছে।
ইতিহাস
অ্যান্ড্রয়েড ১১ (অভ্যন্তরীণ কোডনেম রেড ভেলভেট কেক) তিনটি মাসিক ডেভেলপার প্রিভিউ বিল্ডের উদ্দেশ্যে ছিল যা প্রথম বিটা রিলিজের আগে প্রকাশিত হয়, প্রাথমিকভাবে মে মাসে,মূল প্রকাশের আগে মোট তিনটি মাসিক বিটা রিলিজ হয়।২০২০ সালের জুলাইয়ের জন্য "প্ল্যাটফর্ম স্টেবেলিটি" একটি অবস্থার পরিকল্পনা করা হয়েছিল এবং ৮ সেপ্টেম্বর, ২০২০-এ চূড়ান্ত প্রকাশ হয়েছিল।
বাংলা এলং
বাংলা এলং বা ইলং বা ইলংগা বা সেফাটিয়া (বৈজ্ঞানিক নাম: Megarasbora elanga) (ইংরেজি: Bengala barb) হচ্ছে Cyprinidae পরিবারের Megarasbora গণের একটি স্বাদুপানির মাছ।
বর্ণনা
দেহ লম্বা এবং সরু। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। মুখ ছোট, চিরটি তির্যকভাবে অবস্থিত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
ডৌয়াতলা ইউনিয়ন
ডৌয়াতলা বাংলাদেশের বরগুনা জেলার অন্তর্গত বামনা উপজেলার একটি ইউনিয়ন।
আয়তন
ডৌয়াতলা ইউনিয়নের আয়তন ৬,২৮৪ একর।
প্রশাসনিক কাঠামো
ডৌয়াতলা ইউনিয়ন বামনা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বামনা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ডৌয়াতলা ইউনিয়নের মোট জনসংখ্যা ২০,৬৯৩ জন। এর মধ্যে পুরুষ ১০,৪৪৯ জন এবং মহিলা ১০,২৪৪ জন। মোট পরিবার ৫,২৭৮টি।
শিক্ষা
২০১১ সালের আদমশুমারি অনুযায়ী ডৌয়াতলা ইউনিয়নের সাক্ষরতার হার ৬৬.১%।
নিকোল অ্যামলাইন
নিকোল অ্যামলাইন (জন্ম ৪ জুলাই ১৯৫২) একজন ফরাসি রাজনীতিবিদ, আইনজীবী, কূটনীতিক ও নারী অধিকার বিষয়ক আইনজীবী। তিনি ১৯৯১ থেকে ২০১৭ সালের মধ্যে বেশ কয়েকটি মেয়াদে ফ্রান্সের জাতীয় পরিষদের সদস্য হিসেবে দায়িত্ব পালন করেন এবং ১৯৯৫ সাল থেকে ফ্রান্স সরকারে বিভিন্ন ভূমিকা পালন করেন। তিনি ২০০২ সালে সমুদ্র মন্ত্রী এবং ২০০২ থেকে ২০০৫ সাল পর্যন্ত লিঙ্গ সমতা বিষয়ক মন্ত্রী ছিলেন। তিনি ২০০৮ সাল থেকে নারীর প্রতি বৈষম্য দূরীকরণ সম্পর্কিত জাতিসংঘের কমিটির সদস্য ছিলেন এবং ২০১৩ সাল থেকে এই কমিটির চেয়ারপার্সন ছিলেন।
তিনি রিপাবলিকানদের সদস্য হিসেবে ক্যালভাদোস বিভাগের প্রতিনিধিত্ব করেছিলেন।
জীবনী
১৯৯৩ সালে ইয়েভেস বোইসো ডেপুটি হিসেবে ইউডিএফ টিকিটে দ্বিতীয় রাউন্ডে বিপুল সংখ্যাগরিষ্ঠতা নিয়ে নির্বাচিত হন। তিনি জাতীয় ফ্রন্টের একজন প্রার্থী দ্বারা বিরোধিতা করা হয়, এবং বাম দিকে কোরিনে লেপেজ, যিনি দ্বিতীয় রাউন্ডে যোগ্যতা অর্জন করতে ব্যর্থ হন।